

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

APSTIPRINĀTI

Ar Dobeles novada domes

2024.gada 27. decembra lēmumu Nr.

(protokols Nr….)

**2024.gada 27.decembrī Saistošie noteikumi Nr.**

**Grozījumi Dobeles novada domes saistošajos noteikumos Nr.10 “Par pašvaldības palīdzību audžuģimenei, aizbildnim, bērnam bārenim un bez vecāku gādības palikušam bērnam”**

*Izdoti saskaņā ar Pašvaldību likuma 44. pantu,
likuma "Par palīdzību dzīvokļa jautājumu risināšanā"
25.2 panta pirmo un piekto daļu,
Ministru kabineta 2005. gada 15. novembra
noteikumu Nr. 857 "Noteikumi par sociālajām garantijām
bārenim un bez vecāku gādības palikušajam bērnam,
kurš ir ārpusģimenes aprūpē, kā arī pēc ārpusģimenes
aprūpes beigšanās" 22. punktu,**Ministru kabineta 2018. gada 26. jūnija noteikumu Nr. 354
"Audžuģimenes noteikumi" 78. punktu*

 Izdarīt Dobeles novada domes 2021.gada 29.decembra saistošajos noteikumos Nr.10 **“**Par pašvaldības palīdzību audžuģimenei, aizbildnim, bērnam bārenim un bez vecāku gādības palikušam bērnam” (Latvijas Vēstnesis, 2022, Nr. 31, Latvijas Vēstnesis, 2023, Nr. 174)(turpmāk tekstā – saistošie noteikumi) šādus grozījumus:

1. Izteikt saistošo noteikumu izdošanas tiesisko pamatojumu šādā redakcijā:

“Izdoti saskaņā ar Pašvaldību likuma 44. pantu, likuma "Par palīdzību dzīvokļa jautājumu risināšanā" 25.2 panta pirmo un piekto daļu, Ministru kabineta 2005. gada 15. novembra noteikumu Nr. 857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 22.punktu, Ministru kabineta 2018. gada 26. jūnija noteikumu Nr. 354 "Audžuģimenes noteikumi" 78. punktu”

1. Izteikt saistošo noteikumu 1. punktu šādā redakcijā:

“1. Saistošie noteikumi (turpmāk – Noteikumi) nosaka Dobeles novada pašvaldības (turpmāk – pašvaldība) pabalstu veidus, apmēru, piešķiršanas un izmaksas kārtību audžuģimenei vai specializētajai audžuģimenei (turpmāk – audžuģimene), aizbildnim, kā arī bērnam bārenim un bez vecāku gādības palikušam bērnam (turpmāk – bārenis).”

1. Izteikt saistošo noteikumu 10. punktu šādā redakcijā:

“10. Tiesības saņemt pabalstu par aizbildnībā esošu bērnu ir personai, kuru Bāriņtiesa ir iecēlusi par aizbildni bārenim.”

1. Izteikt saistošo noteikumu 11. punktu šādā redakcijā:

“11. Pabalsts aizbildnim bērna izglītībai un audzināšanai tiek izmaksāts vienu reizi kalendārajā gadā 250 euro apmērā par katru aizbildnībā esošo bērnu.”

1. Papildināt saistošos noteikumus ar 14.1 punktu šādā redakcijā:

 “14.1 Ja bārenis turpina uzturēties pie tā paša ārpusģimenes aprūpes pakalpojumu sniedzēja pēc pilngadības sasniegšanas un saņem normatīvajos aktos noteikto atbalstu pilngadīgu sasniegušajam bērnam, tad šo noteikumu 13. un 14. punktā  minētos vienreizējos pabalstus izmaksā vai piešķir pēc 23 gadu vecuma sasniegšanas vai pēc tam, kad persona ir uzsākusi patstāvīgu dzīvi. ”

1. Aizstāt saistošo noteikumu 15. punktā skaitli “20 ” ar skaitli “22”.

Priekšsēdētājs I.Gorskis

**Dobeles novada pašvaldības domes saistošo noteikumu Nr. \_\_\_\_**

**“Grozījumi Dobeles novada domes saistošajos noteikumos Nr.10 “Par pašvaldības palīdzību audžuģimenei, aizbildnim, bērnam bārenim un bez vecāku gādības palikušam bērnam”**

**Paskaidrojuma raksts**

|  |  |
| --- | --- |
| **Sadaļas nosaukums** | **Sadaļas paskaidrojums** |
| **1.** Mērķis un nepieciešamības pamatojums | 1.1. Nepieciešams precizēt saistošo noteikumu tiesisko pamatojumu, jo ir veikti grozījumi Ministru kabineta 2005. gada 15. novembra noteikumos Nr. 857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās”, un atsevišķi šo Ministru kabineta noteikumu punkti ir zaudējuši spēku. 1.2. Saistošo noteikumu grozījumi paredz lielāku atbalstu Dobeles novada bāreņiem un bez vecāku gādības palikušiem bērniem pēc ārpusģimenes aprūpes beigšanās.1.3. Labākai uztverei un precīzākai piemērošanai ir precizētas atsevišķas saistošo noteikumu punktu redakcijas.1.4. Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 186. punkts nosaka, ka, lai izdarītu grozījumus pašvaldību saistošajos noteikumos, sagatavo pašvaldību saistošo noteikumu grozījumu projektu. |
| **2.** Fiskālā ietekme uz pašvaldības budžetu | Nav būtiskas ietekmes uz pašvaldības budžetu. |
| **3.** Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – palielināts atbalsts bāreņiem un bez vecāku gādības palikušiem bērniem pēc ārpusģimenes aprūpes beigšanās.3.2. Ietekme uz vidi – nav.3.3. Ietekme uz iedzīvotāju veselību – nav.3.4. Ietekme uz uzņēmējdarbības vidi pašvaldības teritorijā, konkurenci – nav. |
| **4.** Ietekme uz administratīvajām procedūrām un to izmaksām | 4.1. Kontroli par noteikumu izpildi savas kompetences ietvaros nodrošina Dobeles novada Sociālais dienests. Papildu administratīvās procedūras nav paredzētas.Sociālā dienesta pieņemtos lēmumus var apstrīdēt Dobeles novada domē Administratīvā procesa likumā noteiktajā kārtībā.4.2. Izsludinātie noteikumi tiks publicēti oficiālajā izdevumā "Latvijas Vēstnesis". Noteikumi tiks publicēti pašvaldības informatīvajā izdevumā un oficiālajā pašvaldības tīmekļvietnē, vienlaikus nodrošinot atbilstību oficiālajai publikācijai norādot atsauci uz oficiālo publikāciju atbilstoši [Pašvaldību likuma](https://likumi.lv/ta/id/336956-pasvaldibu-likums#_blank) [47. panta](https://likumi.lv/ta/id/336956-pasvaldibu-likums#_blank) astotajai daļai. |
| **5.** Ietekme uz pašvaldības funkcijām un cilvēkresursiem | 5.1. Nav būtiskas ietekmes uz pašvaldību funkcijām.5.2. Saistošo noteikumu izpilde notiks iesaistot esošos cilvēkresursus. Pašvaldībā papildus institūcijas un štata vietas netiks radītas.  |
| **6.** Informācija par izpildes nodrošināšanu | Saistošo noteikumu izpilde jaunu institūciju izveidi neparedz. Saistošo noteikumu grozījumu izpildi nodrošinās Dobeles novada Sociālais dienests. |
| **7.** Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu grozījumi ir piemēroti iecerētā mērķa sasniegšanas nodrošināšanai – sniegt atbalstu bāreņiem un bez vecāku gādības palikušiem bērniem pēc ārpusģimenes aprūpes beigšanās Dobeles novadā.Pašvaldības izraudzītie līdzekļi ir piemēroti leģitīmā mērķa sasniegšanai, un tās rīcība ir atbilstoša. |
| **8.** Izstrādes gaitā veiktās konsultācijas ar privātpersonām un institūcijām | 8.1. Noteikumu izstrādes procesā notikušas konsultācijas ar to izpildes nodrošināšanā iesaistītajām institūcijām.8.2. Sabiedrības līdzdalības veids – informācijas publicēšana pašvaldības tīmekļvietnē un iesniegto priekšlikumu izvērtēšana. 8.3. Noteikumu projekts bija publicēts pašvaldības tīmekļvietnē [www.dobele.lv](http://www.dobele.lv/) no 2024. gada 19. decembra līdz 2025. gada 3. janvārim (ieskaitot). 8.4. Publicēšanas laikā par noteikumu projektu **tika/ netika** saņemti sabiedrības viedokļi. |

Domes priekšsēdētājs I.Gorskis